Il-Bank MeDirect qed jorganizza l-għaxar medirectalk investment webinar tiegħu li se jkun qed jiddiskuti s-suġġett attwali tal-inflazzjoni u x'għandu jsiru dwarha. Din it-taħdita se ssir online nhar il-Ħamis 2 ta' Diċembru 2021 fis-18:00hrs u hija b'xejn. Din il-medirectalk hija organizzata mill-Bank MeDirect, flimkien ma' Morningstar. Iċ-Chief Investment Oficer, Mike Coop, se jkun qed jiddiskuti l-inflazzjoni u l-perikli tagħha affaċċjati mill-klijenti. Waħda mit-temi li se jiġu diskussi hija kif issa se nibdew niffukaw fuq l-inflazzjoni minflok fuq ir-reċessjoni, minħabba l-programm ta' tilqim fl-aħħar sena u s-sapport kbir mill-gvernijiet li għenu ħafna fl-irkupru ekonomiku globali. Dan ifisser li issa d-dinja dieħla f'era ġdida ta' inflazzjoni għolja? Hija bidla strutturali li se tmermer l-assi tiegħek? Kif jista' wieħed jaħsiblu għal dan iż-żmien ta' inċertezza? Dawn huma wħud mid-domandi li se jiġu mwieġba waqt din it-taħdita. Mike Coop għandu esperjenza vasta fil-qasam tal-investimenti u sa minn dejjem kien jara kif l-investituri jirnexxilhom jiksbu l-aqwa dħul possibbli. Minn meta ssieħeb ma' Morningstar, dejjem ħadem bla waqfien mat-tim tal-investimenti madwar id-dinja biex jara li l-proċess jibqa' dejjem aġġornat u żviluppat kif suppost. Mike Coop kiseb il-pożizzjoni ta' Chief Investment Officer ta' Morningstar Investment Management f'Lulju. F'dan l-irwol, Mike Coop huwa responsabbli mit-tmexxija tal- investment management team u jaħdem ma' konsulenti u istituzzjonijiet biex iwassal l-aqwa soluzzjonijiet għall-investimenti. Morningstar, Inc. hija fornitur ewlieni ta' riċerki indipendenti dwar l-investimenti fl-Amerka ta' Fuq, l-Ewropa, l-Awstralja u l-Ażja u tipprovdi informazzjoni u riċerki fuq firxa wiesgħa ta' investimenti. Is-sessjoni se tkun waħda interattiva u l-parteċipanti se jkunu mistiedna jistaqsu l-mistoqsijiet tagħhom waqt is-sessjoni ma' Mike Coop. Il-mistoqsijiet jistgħu jintbagħtu minn qabel fuq registrations@medirect.com.mt jew anke waqt it-taħdita. Sabiex tirreġistra għal medirectalk, u anke biex tara taħditiet li diġà saru, tista' żżur https://www.medirect.com.mt/invest/medirectalk Il-Blue Whale Growth Fund Sadanittant, id-disa' medirectalk seħħet fit-18 ta' Novembru 2021 ma' Stephen Yiu, Chief Investment Officer fi Blue Whale Capital u Lead Manager ta' Blue Whale Growth Fund. Hu tkellem dwar l-immaniġġjar ta' dan il-fond, kif ukoll il-portafoll eżistenti ta' Blue Whale, u ta ħarsa ġenerali dwar l-aħħar żviluppi fis-swieq. Matul din it-taħdita interessanti, Yiu ffoka fuq il-prestazzjoni ta' tliet ishma internazzjonali – Alphabet, Microsoft u Nvidia. Hu identifika erba' temi li wieħed għandu joqgħod attent għalihom meta jieħu xi deċiżjonijiet dwar l-investimenti. Il-Blue Whale Growth Fund hu equity fund globali li jiffoka fuq ishma large-cap fi swieq żviluppati. Il-Fund kien imniedi f'Settembru tal-2017 u minn dakinhar 'l hawn sar wieħed mill-aqwa funds fl-IA Global Sector. Dan it-tagħrif twassal minn MeDirect. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_3_61a67e2e765ae_rand.td-a-rec-img{text-align:left}.td_uid_3_61a67e2e765ae_rand.td-a-rec-img img{margin:0 auto 0 0}